stanford-oval/wikipedia huggingface dataset:
חואנמי חימנס
שיאים

השחקן הצעיר ביותר שכובש במדי מאלגה
ב-13 בינואר 2010, בהפסד של מאלגה נגד חטאפה (5−1) הוא כבש את השער של מאלגה, והפך לשחקן הצעיר ביותר בהיסטוריה של מאלגה שמבקיע שער במשחק רשמי, בגיל 16 שנים ו-238 ימים.
השחקן הצעיר ביותר שכבש צמד במשחק ליגה
ב 12 בספטמבר 2010, בניצחון של מאלגה נגד ריאל סרגוסה (3−5) הוא כבש צמד, והפך לשחקן הצעיר ביותר שעשה זאת בליגה הראשונה בספרד, בגיל 17 שנים ו-115 ימים.
הערות שוליים

↑  El Getafe no tiene piedad del Málaga, abc, ‏2010-01-13 (בספרדית)
↑  Emilio Fernández Málaga, Juanmi Jiménez: «Todo me salió bien en Zaragoza», La Opinión de Málaga, ‏2010-09-14 (בספרדית)
↑  El M�laga machaca al Zaragoza a la contra - MARCA.com, www.marca.com
↑  Estadio deportivo, Ansu Fati le quita un récord al bético Juanmi, www.estadiodeportivo.com (בספרדית)
↑  Juanmi se marcha cedido al Racing, www.marca.com
↑  Juanmi, el undécimo jugador del Málaga que debuta con la selección, Mundo Deportivo, ‏2015-04-01 (בספרדית)
↑  El internacional Juanmi ficha por el Southampton, que paga la cláusula rescisión, www.efe.com (בספרדית)
↑  MARCA.com, Juanmi ya es 'Saint', MARCA.com, ‏2015-06-16 (בספרדית)
↑  "Southampton 3-0 Vitesse Arnhem". BBC Sport (באנגלית בריטית). נבדק ב-2022-01-06.
↑  Oficial: Juanmi ya es jugador de la Real Sociedad, AS.com, ‏2016-06-09 (בספרדית)
↑  Oficial: Juanmi, nuevo jugador del Betis, Marca.com, ‏2019-06-14 (בספרדית)
↑  Juanmi recibe el alta médica ocho meses y 27 días después de su último partido con el Betis, Marca.com, ‏2020-06-18 (בספרדית)
↑  Salvación granota, fiasco verdiblanco, AS.com, ‏2020-06-28 (בספרדית)
↑  Estadio deportivo, El primer 'hat-trick' de Juanmi y todos los detalles de la polémica con el VAR: el Betis-Levante, en imágenes, www.estadiodeportivo.com (בספרדית)
1 2  "Juanmi, Mejor Jugador de LaLiga Santander en diciembre". Página web oficial de LaLiga | LaLiga (בספרדית). נבדק ב-2022-01-01.
↑  اليوم- الدمام, الرياض يعلن التعاقد مع الاسباني خوانمي, alyaum, ‏2023-08-20 (ב־)
↑  Juanmi Jiménez llega cedido hasta final de temporada, www.cadizcf.com (בספרדית)
↑  "Injured Costa out of Spain games". BBC Sport (באנגלית בריטית). נבדק ב-2022-01-06.
↑  MARCA.com, Juanmi y Vitolo debutan con La Roja, MARCA.com, ‏2015-03-31 (בספרדית)
↑  Marca.com, Juanmi, jugador más joven en conseguir un doblete. Consultado el 12/09/10.
אורלי ארז-לחובסקי

| --- | --- |
אין תמונה חופשית
 לידה:  1969 (בת 56 בערך) אוטווה, קנדה
 מדינה:  ישראל
 השכלה:  אוניברסיטת תל אביב, אוניברסיטת קולומביה
 תפקידים בולטים:  מנכ"לית המרכז הרפורמי לדת ומדינה
 
אורלי ארז-לחובסקי (נולדה ב-1969) היא מנכ"לית המרכז הרפורמי לדת ומדינה, ועורכת-דין.
ביוגרפיה

ארז-לחובסקי נולדה באוטווה, קנדה, ובהמשך עלתה לישראל ולמדה בתיכון קציר ברחובות.
היא השלימה לימודי תואר ראשון בפקולטה למשפטים באוניברסיטת תל אביב. לאחר התמחות בבית המשפט העליון, למדה לתואר שני במשפטים באוניברסיטת קולומביה בניו יורק, תוך התמקדות בזכויות אדם. היא חברת לשכת עורכי הדין בישראל ובמדינת ניו יורק.
בשנת 2004 החלה ארז-לחובסקי את עבודתה כעורכת דין במרכז הרפורמי לדת ומדינה, וב-2014 החלה לשמש כמנהלת המחלקה המשפטית במרכז. בספטמבר 2021 מונתה למנכ"לית המרכז.
פעילותה

בתפקידה כעורכת דין וכיום כמנכ"לית במרכז הרפורמי לדת ומדינה, ארז-לחובסקי מובילה את המאבק המשפטי בהפליה על בסיס השתייכות דתית, מגדר וגזע ומנהלת תיקים משפטיים תקדימיים בנושאים כגון הדרת נשים והסתה לגזענות.
היא הובילה להישגים משפטיים משמעותיים כגון ביטול ההפרדה המגדרית בתחבורה הציבורית, שבירת המונופול האורתודוקסי בהקשר של משכורות רבנים בשירות המדינה ופסילת מועמדים גזעניים מלהתמודד בבחירות לכנסת. באחד מציוציה בטוויטר, הביאה חברת הכנסת תמר זנדברג דברים של ארז-לחובסקי לשופטים: "בן גביר מצהיר שרוב רובו של הציבור הערבי "לא נאמן". מבחינתו המילה "לא נאמן" מחליפה את המילה ערבי".
פעילותה > פעילות משפטית מול עיריות

לארז-לחובסקי רזומה של מספר מאבקים משפטיים מול מדיניות מדירה של עיריות בישראל. כך, לדוגמה, הביאה לפסק דין שקבע כי על עיריית בית שמש להסיר את שלטי הצניעות בתחומי העיר. במרץ 2019 הואשמה העירייה בביזיון בית המשפט, זאת לאחר שבע שנים של דיונים בערכאות שונות.
ביוני 2019 הורה בית המשפט המחוזי לעיריית ראש העין להקצות שטח לבניית בית כנסת עבור הקהילה הרפורמית "בבת עין". את העתירה הגישה ארז-לחובסקי בשם הקהילה ובשם התנועה ליהדות מתקדמת.
פעילותה > פעילות משפטית מול עיריות > פעילות משפטית מול עיריית ירושלים

בעקבות קבלת התביעה של ארבע תושבות העיר בית שמש והפיצויים שנפסקו לטובתן על ידי בית המשפט, פנתה ארז-לחובסקי באפריל 2015 לעיריית ירושלים, והאחרונה הצהירה כי תחדל ממדיניות העלמת העין ביחס לשלטי הצניעות בתחומיה ותסיר אותם.
ארז-לחובסקי ייצגה במשך חצי שנה את נשות הכותל במאבקן המשפטי לקבל אישור להקמת דוכן הנחת תפילין במרכז ירושלים, ובינואר 2019 התקבלה החלטת המחלקה המשפטית של עיריית ירושלים לאפשר להן זאת.
ביוני 2020 ייצגה את הבית הפתוח לגאווה ולסובלנות בעתירה נגד עיריית ירושלים על כך שלרגל חודש הגאווה העירייה תלתה חמישה דגלים בלבד, במקום 90 דגלים כמקובל בשנים הקודמות. בין הדברים שאמרה: "אנו לא נשלים עם התנהלות מבזה זו של עיריית ירושלים אשר במקום לפעול לטובת כלל תושביה, נכנעת ללחץ של גורמים קיצוניים, פועלת על סמך שיקולים זרים ומחזירה אותנו שנים אחורה, לתקופות בהם נאלץ הבית הפתוח להילחם על זכותו לצעוד ברחובות ירושלים."
בדצמבר 2020 ייצגה זוג הטרוסקסואלי וזוג לסביות בבקשה שהגישו לבית המשפט המחוזי בירושלים לאישור תובענה ייצוגית נגד עיריית ירושלים. זאת לאחר שהעירייה בחרה שלא לאפשר השתתפות במיזם "מתחתנים בירושלים" באופן שוויוני.
פעילותה > בג"ץ בנושא כשרות

בספטמבר 2017 קבע הרכב מורחב של בג"ץ שבתי עסק, ובכלל זה מסעדות או בתי מלון, יכולים להציג את עצמם כמי שהמזון שלהם תחת פיקוח, גם אם אין להם תעודה של הרבנות. את העתירה לבג"ץ הגישו שני בעלי מסעדות וייצגה אותם ארז-לחובסקי.
פעילותה > מתווה הכותל

ארז-לחובסקי ייצגה בבית המשפט את התנועות הרפורמית והקונסרבטיבית וכן את נשות הכותל בדרישתן ליישם את מתווה הכותל. בין השאר השמיעה בדיון שהתקיים בנובמבר 2020 את הטענה כי, מאז הדיון האחרון בעתירות בינואר 2018 המדינה לא קיימה את מה שהצהירה מבחינת עבודות הבינוי בקשת רובינסון, וכי המצב של הרחבה בקשת רובינסון הידרדר מאד.
פעילותה > בג"ץ בנושא אימוץ על ידי זוגות להט"בים

ב-2017 המרכז הרפורמי לדת ומדינה הגיש עתירה לבג"ץ בדרישה מהמדינה לבטל את האפליה כלפי זוגות להט"ב באימוץ ילדים בישראל. ב-28 בדצמבר 2023 פרסם בית המשפט העליון את בג"ץ שי גורטלר נגד שר הרווחה שביטל את האפליה באימוץ כלפי זוגות מאותו מין.
פעילותה > בג"ץ בנושא מעמד אלמנות של נכדים זכאי חוק השבות

בעקבות עתירה לבג"ץ של המרכז לסיוע משפטי לעולים בתמיכת המרכז הרפורמי בהובלת ארז-לחובסקי, בית המשפט העליון קבע ב־29 באוגוסט 2021 כי גם אלמנות של נכדים זכאי חוק השבות יוכלו לעלות לארץ מתוקף חוק השבות ולהיחשב כ"זכאי שבות", גם לאחר פטירת בן הזוג.
פעילותה > בג"ץ בנושא מימון ברית מילה לגרים רפורמים וקונסרבטיבים

בעקבות עתירה לבג"ץ על ידי המרכז הרפורמי בייצוגה של ארז-לחובסקי ועו"ד ניקול מאור, בג"ץ קבע ב-12 בדצמבר 2023 כי על המדינה לממן הליכי ברית מילה למתגיירים רפורמיים וקונסרבטיביים.
פעילותה > מאבק נגד הדרת נשים

בעקבות תלונות חוזרות מטעם ארז-לחובסקי והמרכז הרפורמי פרסם משרד הבריאות בשנת 2013 חוזר שאוסר על מתן שירותים בקופות החולים תוך הפרדה מגדרית. כמו כן, ארז-לחובסקי יחד עם המרכז הרפורמי פרסמה מכתבים לקופות החולים לפעול לפי התקנות האלו של משרד הבריאות.
בשנת 2012 ארז-לחובסקי מטעם המרכז הרפורמי לדת ומדינה וביחד עם עו"ד אסף פינק הגישו תובענה ייצוגית בשם עמותת "קולך" נגד תחנת הרדיו "קול ברמה" שכללה שידורים ותוכניות עם גברים בלבד וסירבה להעלות לשידור נשים או להשמיע את קולן בשירה ובדיבור. בעקבות התביעה ב-20 בספטמבר 2018 נקבע כי על תחנת הרדיו לשלם פיצויים בסך מיליון שקלים לתוכניות להעצמת נשים חרדיות, וכמו כן תחנת הרדיו קול ברמה שינתה את החלטתה והחלה להעלות נשים לשידור, וכיום הוא מעסיק שדרניות.
פעילותה > עתירות כנגד פעילותו הגזענית של ארגון להב"ה

המרכז הרפורמי לדת ומדינה בראשות אורלי ארז-לחובסקי עוקב שנים אחר פעילותו הגזענית של ארגון להב"ה, והגיש מספר עתירות לבג"ץ בדרישה להעמיד לדין את בנצי גופשטיין, העומד בראשו. בעקבות העתירות, בינואר 2024 גופשטיין הורשע בעבירות של הסתה לגזענות, אך זוכה מארבע עבירות של הסתה לטרור והסתה לאלימות. נגזרו עליו 260 שעות של"צ ומאסר על תנאי. ביולי 2024, הפרקליטות ערערה על גזר דינו של גופשטיין, בטענה כי בית המשפט שגה בכך שלא הרשיע אותו בעבירות הסתה לאלימות וטרור.
פעילותה > עתירה גט מהדרין

במאי 2023, חברת גט עצרה את שירות "גט מהדרין" בירושלים ונקבע כי היא תשלם פיצויים של כ-6 מיליון שקלים לנהגי מוניות ערבים ונוסעים באזור שלא יכלו להירשם ל"גט מהדרין". זאת, כחלק מהסכם פשרה שהוגש ב-30.5.23, לאישור בית המשפט במסגרת תביעת ענק שהוגשה לפני כארבע שנים. תביעת ענק שהוגשה לפני כארבע שנים טענה ששירות "גט מהדרין" של חברת המוניות גט מפלה נהגי מוניות ערבים, ובכך מבטיח שירות של נהגי מוניות יהודים בלבד. לאחר שלוש שנים של דיונים אינטנסיביים, הוגש לאישור בית המשפט הסכם פשרה בין גט לבין המרכז הרפורמי לדת ומדינה, שייצג על ידי עורכי הדין אורלי ארז-לחובסקי, אורי נרוב ומירי יסף-נחמיאס.
חיים אישיים

אורלי היא חברת קהילת קמ"ץ, הקהילה הרפורמית במבשרת ציון, ומשמשת כחברת הוועד המנהל של הקהילה. בן זוגה הוא פרופ' אסף לחובסקי.
ראו גם

המרכז הרפורמי לדת ומדינה
הפרדה מגדרית בישראל
התנועה הרפורמית - יהדות מתקדמת בישראל
הערות שוליים

1 2  הוועד המנהל – קהילת מבשרת ציון
↑  פסק-דין בתיק בג"ץ 746/07, ‏5.1.2011
↑  פסק-דין בתיק בג"ץ 8944/05, ‏29.5.12
↑  פסק-דין בתיק א"ב 1806/19, ‏18.7.2019
↑  החלטה בתיק ע"ב 5487/19, ‏25.8.2019
↑  בבית המשפט העליון בעתירה שלנו לפסילת עוצמה יהודית ומועמדיה. אין מקום לכהניסטים בכנסת, באתר Twitter
↑  החלטה בתיק ע"פ 5338/17, ‏1.11.2018
↑  לאחר 7 שנות דיונים - עיריית בית שמש הואשמה בבזיון בית המשפט, באתר המרכז הרפורמי לדת ומדינה, ‏2019-03-12
↑  בית המשפט הורה לעירייה להקצות שטח להקמת בית כנסת רפורמי בראש העין, באתר mynetroshhaayin, ‏2019-06-23
↑  בית המשפט המחוזי מרכז-לוד בשבתו כבית-משפט לעניינים מנהליים 18 21-04-2019 - פסקי דין, החלטות ופרוטוקולים, באתר www.ruling.co.il
↑  יעל פרידסון, עיריית ירושלים תסיר שלטי צניעות בשכונות חרדיות, באתר nrg
↑  הניצחון של נשות הכותל: העירייה אישרה להקים דוכן להנחת תפילין לנשים במרכז העיר | כל העיר, באתר כל העיר ירושלים, ‏2019-01-27
↑  אחרי שניתלו רק 5 דגלי גאווה במקום 90: עתירה נגד עיריית ירושלים, באתר mynetjerusalem, ‏2020-06-28
↑  ליטל דוברוביצקי,'"`UNIQ--nowiki-00000002-QINU`"'בקשה לייצוגית: עיריית ירושלים איפשרה השתתפות במיזם חתונה שיזמה רק לזוגות שנרשמו לנישואים ברבנות, באתר כלכליסט, 30 בדצמבר 2020
↑  שחר אילן,'"`UNIQ--nowiki-00000004-QINU`"'מונופול הכשרות של הרבנות נשבר גם בתוך המגזר החרדי, באתר כלכליסט, 19 בספטמבר 2017
↑  יעל פרידסון,'"`UNIQ--nowiki-00000006-QINU`"'מתווה הכותל הגיע לבג"ץ, חיות כעסה: "מדוע לא נעשה דבר?", באתר ynet, 3 בנובמבר 2020
↑  בג"ץ 5158/21 שי גורטלר נ' שר הרווחה, ‏ניתן ב־28 בדצמבר 2023
↑  בג"ץ 1775/19 המרכז לסיוע משפטי לעולים ואחרים נ' שרת הפנים ואחרים, ניתן ב־29 באוגוסט 2021
↑  בג"ץ 7092/09 התנועה ליהדות מתקדמת בישראל ואחר נ' המשרד לשירותי דת ואחרים, ניתן ב־12 בדצמבר 2023
↑  משרד הבריאות, חוזר סמנכ"ל לפיקוח על קופות החולים ושירותי בריאות נוספים בנושא הדרת נשים חוזר 3/13, 2013
↑  עו"ד אורלי ארז-לחובסקי, הימנעות מהדרת נשים בפרסומי הקופה או במודעות, באתר המרכז הרפורמי, ‏ה-29 בנובמבר 2020
↑  רע"א 6897/14 רדיו קול ברמה בע"מ נ' קולך – פורום נשים דתיות, ניתן ב־29 ביוני 2015.
↑  תצ (י-ם) 23955-08-12 קולך -פורום נשים דתיות נגד רדיו קול ברמה בע"מ, ניתן ב-20 בספטמבר 2018
↑  הכרעת דין ת"פ 62177-11-19 מדינת ישראל ע"י ב"כ עוה"ד עמיחי מרקס נגד בן ציון גופשטיין ע"י ב"כ עוה"ד יצחק בם, ‏ניתן ב-14 בינואר 2024
↑  גלעד כהן,'"`UNIQ--nowiki-0000000D-QINU`"'גט מבטלת את "גט מהדרין" ותשלם פיצוי של 6 מיליון שקלים לנהגי מוניות ערבים, באתר ynet, 30 במאי 2023
לילה לא שקט (שיר)

| --- | --- |

 סינגל בביצוע שלמה ארצי
 מתוך האלבום לילה לא שקט
 שפה:  עברית
 אורך:  4:52
 כתיבה:  שלמה ארצי
 לחן:  שלמה ארצי
 עיבוד:  רביב גזית
לילה לא שקט הוא שיר של שלמה ארצי, הכלול באלבום בעל אותו השם, שיצא בשנת 1986.
תוכן

השיר מתאר את חלומו של הדובר בשיר. בחלום הוא חולם על חברו שנפל ("שוב בלילה אני חולם עליך"; "לילה לילה לא שקט ואתה מת...") ועל אשת חברו ("והיא כבר יש לה ילד פה"). האישה מזמינה את דובר השיר אליה ("היא מצלצלת שאבוא"), ובעוד הדובר מספר כיצד מות חברו מהדהד בו ("אני אומר לה זה חוזר"; "כן, זה לא עוזב") ניתן לראות כיצד אשתו של החבר מחזרת אחריו ("היא משקה אותי קפה חם ומלטפת את כולי"; "היא מתפשטת גם כשלא חם ומפתה אותי").
רקע

שלמה ארצי כתב והלחין את השיר, ועיבד רביב גזית.
השיר נכתב בשנת 1973 אחרי מלחמת יום הכיפורים על חברו של ארצי, רב-סרן מירון גרנות, שהיה טייס יסעור ונהרג במלחמה ב־24 באוקטובר 1973, בעת שטס לחלץ פצועים מעבר לתעלת סואץ. עם זאת, להיבט הלכאורה מיני שבשיר אין פשר.
מיקומי שיא

|   ‏‏‏  מצעדים ודירוגים (1986)> מדינה |   ‏‏‏  מצעדים ודירוגים (1986)> מצעד |   ‏‏‏  מצעדים ודירוגים (1986)> מיקום שיא |   ‏‏‏  מצעדים ודירוגים (1986)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעד הפזמונים העברי השנתי ה'תשמ"ז> מדינה |   ‏‏‏  מצעד הפזמונים העברי השנתי ה'תשמ"ז> מצעד |   ‏‏‏  מצעד הפזמונים העברי השנתי ה'תשמ"ז> מיקום שיא |   ‏‏‏  מצעד הפזמונים העברי השנתי ה'תשמ"ז>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 15 |  |
הערות שוליים

↑  שלמה ארצי – לילה לא שקט | מתוך הופעה קטנה בזאפה 2006, נבדק ב-2022-10-08
↑  עפר גביש-אירועי זמר, לילה לא שקט, בין השורות, באתר עפר גביש – אירועי זמר
↑  לילה לא שקט – פזמונט, באתר pizmonet.co.il
| --- | --- |
בקרת זהויות :  MusicBrainz work: 6bd8c2c6-9b0e-479d-9c6e-b7364dfbc635
עלי רזא פירוזג'א

| --- | --- |

עלי רזא פירוזג'א בשנת 2024
 לידה:  18 ביוני 2003 (בן 21) בבול, איראן 
 הישג בולט:  הצעיר ביותר שהגיע למד כושר 2800, דירוג שני בעולם
 הדרגה הגבוהה ביותר:  רב אמן משנת 2018
 מד כושר מרבי:  2804 (דצמבר 2021)
 מד כושר נוכחי:  2763 (ינואר 2025)
 מדינה:  איראן (עד שנת 2019), צרפת (משנת 2021)
 
עלי רזא פירוזג'א (בהגייה פרסיתæliːɾezɑː fiːɾuːzˈdʒɑ ː ; נולד ב-18 ביוני 2003) הוא שחמטאי איראני-צרפתי בדרגת רב-אמן שחמט. הוא השחמטאי הצעיר ביותר אי פעם שהגיע למעל 2800 נקודות במד כושר. העפיל לטורניר המועמדים ב-2022.
נכון לפברואר 2025, פירוזג'א מדורג במקום ה-7 בעולם עם מד כושר של פיד"ה 2760.
יליד איראן, פירוזג'א החל לשחק שח כשהיה בן 8. בגיל 12, הוא הפך לזוכה הצעיר ביותר אי פעם באליפות איראן בשחמט ומאוחר יותר באותה שנה קיבל דרגת אמן בינלאומי וכן השיג בציון ראשון לדרגת רב-אמן. הוא זכה בתואר רב-אמן בגיל 14. בגיל 15 סיים במקום השישי באליפות העולם בשחמט מהיר ב-2018. בגיל 16, פירוזג'א הפך לשחמטאי השני הצעיר ביותר שהגיע לדירוג של 2700, וסיים במקום השני אחרי מגנוס קרלסן באליפות העולם בשחמט מהיר לשנת 2019. בנובמבר 2021, בגיל 18, הוא זכה בטורניר פיד"ה Grand Swiss ובמדליית זהב אישית באליפות אירופה בשחמט קבוצתי. תוצאות אלו העלו את מד הכושר שלו ליותר מ-2800, ושברו את שיאו של קרלסן כשחמטאי הצעיר ביותר שעשה זאת, ולמקום השני בדירוג העולמי.
פירוזג'א עזב את פדרציית השחמט האיראנית ב-2019 בגלל המדיניות שלהם שאוסרת לשחק נגד שחמטאים ישראלים. הוא עבר להתגורר בצרפת ושיחק תחת דגל פיד"ה עד אמצע 2021, אז קיבל אזרחות צרפתית והחל לייצג את צרפת.
נכון למאי 2023 הוא לומר בפריז עיצוב אופנה.
ראשית חיים

פירוזג'א נולד ב-18 ביוני 2003 בבבול (אנ').  הוא התחיל לשחק שחמט בגיל שמונה. יש לו אח גדול יליד 1988 בשם מוהמדרזא, שגם הוא שחקן שח תחרותי.
קריירת שחמט

פירוזג'א זכה במדליית הזהב לגילאי עד 12 באליפות אסיה בשחמט לנוער שנערכה ב-2015 בסוואן . בתחרויות למבוגרים, אחת ההצלחות המוקדמות ביותר של פירוזג'א הייתה בגביע ננה אלכסנדריה ה-10 ב-2015, שהתקיים בג'ורג'יה. בתחרות חזקה עם 15 רבי אמנים, פירוזג'א סיים עם 5/9, כולל ניצחון של רב-אמן ווגאר רוסלוב ו-4 תוצאות תיקו מול 4 רבי אמנים אחרים. היו לו הצלחות נוספות בחצי גמר אליפות איראן בשחמט, 7/9 ללא הפסד (+5-0=4), ששימשה כתחרות מוקדמת לאליפות איראן שנערכה בשנה שלאחר מכן. לאחר מכן הוא השתתף בתחרות הפתוחה החזקה ביותר שנערכה באותה שנה בקטר, בה צבר 4.5/9, כולל ניצחונות מול השחמטאים החזקים פבל טרג'ובוב (אנ') ונילוטפאל דאס.
בגיל שתים עשרה, הוא זכה באליפות איראן בשחמט 2016, השיג 8/11 נקודות (+5-0=6), נקודה שלמה לפני מתחריו הקרובים, והפך לצעיר אי פעם שזכה בתואר.
סדרת התוצאות הללו בחצי גמר אליפות איראן, בתחרות האמנים קטר ובאליפות איראן העלתה את מד הכושר של פירוזג'א ל-2475 בגיל 12 שנים ו-7 חודשים.
מאוחר יותר באותה שנה, הוא שיחק בתחרות גביע האומות של אסיה, בה השיג 5 וחצי נקודות מתוך 7 בלוח הרביעי והשיג תיקו בולט מול רב-אמן ויי יי, שהיה בזמנו רב האמן הצעיר ביותר בעולם. אחר כך חווה פירוזג'א מספר תוצאות שליליות.
באוגוסט 2016, התאחדות השחמט האיראנית קבעה משחק בין פירוזג'א בן ה-13 (מד כושר 2485) לבין פרהאם מקסודלו (אנ') בן ה-16 (מד כושר 2510). יכולתו של מקסודלו הייתה יותר מדי עבור פירוזג'א הצעיר, ופירוזג'א הפסיד בכל שלושת המשחקים.
פירוזג'א שיחק בגביע הכוכבים 2016, יוזמה של פדרציית השחמט האיראנית שהעמידה את השחמטאים האיראניים החזקים ביותר ואת השחמטאים האיראנים הצעירים מול מספר רבי אמנים החזקים בעולם. עם השחמטאים הבולטים נמנו נייג'ל שורט, יבגני מירושניצ'נקו (אנ'), גבריאל סארגסיאן (אנ'), אלכסי דרייב, רומן אדואר (אנ'), איבן סוקולוב (אנ'), לו שנליי (אנ') ויאן אהלבסט (אנ'). זה היה המבחן הגדול הראשון של פירוזג'א מול רבי אמנים ברמה כזו והוא השיג רק 2/10, אם כי היה לו ניצחון על יבגני מירושנצ'נקו. פירוזג'א שיחק גם באולימפיאדה הראשונה שלו וייצג את איראן על הלוח הרביעי וסיים עם ½4 מ-8.
בשנת 2016, הוא זכה בתואר אמן בינלאומי (IM) מ-פיד"ה.
באפריל 2017, פירוזג'א זכה לביצועי מד הכושר הטובים ביותר שלו עד אז, כאשר השיג 6/9 בתחרות הפתוחה של אירופלוט 2017, תחרות בה השתתפו כ-80 רבי אמן, כולל מספר שחקנים מהמאה הראשונים בעולם מבחינת מד הכושר שלהם. בתחרות זו השיג ניצחונות על רבי האמנים הגרמנים אלכנדר דונצ'נקו (אנ'), בלובאום ובינדריך וגם גבר על רב האמן אמיליו קורדובה ומקסים ואבולין. תוצאה זו העניקה לפירוזג'א ציון לדרגת רב-אמן ורמת ביצוע של 2746 נקודות במד כושר, הרמה הגבוהה ביותר שלו עד אז.
ביוני 2017, הייתה לו הופעה של 7/9 באליפות אסיה לנוער עד גיל 20. תוצאה זו העלתה אותו אל סף מד הכושר 2500 בפעם הראשונה. מאוחר יותר באותה שנה התקיים טורניר גביע הכוכבים השני באיראן, שוב עם רשימה מרשימה של רבי אמנים זרים: באדור ג'ובאווה, לוק ואן ולי (אנ'), אלכסיי שירוב, לאזארו ברוזון ואחרים. פירוזג'א השיג 3.5 נקודות (+2-1=3), וגבר על ג'ובבה וואן וולי. הניצחון שלו על ג'ובבה היה בולט במיוחד שכן היה זה הניצחון הראשון של פירוזג'א בן ה-13 על רב אמן עם מד כושר גבוה מ־2700.
קריירת שחמט > 2018

בינואר 2018, היו לו שורה של תוצאות מרשימות בחצי גמר אליפות איראן בשחמט (7.5/9) ובאולימפיאדת השחמט העולמית לנוער עד גיל 16 (8/9), מה שהעלה את מד הכושר שלו ל-2549.
בפברואר 2018, הוא השתתף בתחרות אירופלוט הפתוחה (Aeroflot Open) וסיים במקום ה-40 מתוך 92. הוא השיג 4.5/9 נקודות (+2–2=5) שהייתה הנורמה האחרונה שלו לתואר רב-אמן, דרגה שהוענקה לו באפריל 2018.
פירוזג'א השתתף באליפות מלזיה הפתוחה 2018 באוגוסט 2018 וסיים שני אחרי ואנג האו. באותו חודש, הוא השתתף באליפות העולם לנוער בשחמט שנערכה בגבזה, טורקיה, וסיים עם 7.5/11.
ביולי ייצג פירוזג'א את איראן בגביע האומות של אסיה, שנערך בהמדאן. איראן ניצחה בכל שלושת האירועים הפתוחים, ופירוזג'א היה השחקן עם התוצאה האישית הטובה ביותר באירוע הקלאסי עם 6/7.
באולימפיאדת השחמט 2018, הוא שיחק על הלוח הרביעי של איראן, והשיג 8/11.
הוא זכה במדליית זהב אישית באולימפיאדת השחמט העולמית לנוער עד גיל 16, שהתקיימה בין 25 בנובמבר ל-2 בדצמבר, עם תוצאה של 8/9 נקודות וביצוע מד כושר של 2736.
באליפות העולם בשח-מהיר 2018 שנערכה בסנקט פטרבורג, פירוזג'א סיים במקום השישי, אחרי דניאיל דובוב, שחריאר ממדיארוב, היקארו נקמורה, ולאדיסלאב ארטמיאב ומגנוס קרלסן. פירוזג'א השיג 10/15 נקודות (+8-3=4) עם דירוג ביצועים של 2848, השני בגובהו באירוע אחרי המנצח דובוב.  באליפות העולם בבליץ, הוא סיים במקום ה-42 מתוך 150 עם ציון של 12/21 (+10-7=4).  הוא הוביל את הטורניר בנקודה שלמה לאחר 7 סיבובים עם 6.5/7, בסיבוב השמיני הפסיד לקרלסן, שבסופו של דבר זכה בתחרות.
קריירת שחמט > 2020

פירוזג'א השתתף בתחרות העל טאטא סטיל בינואר.  זו הייתה הפעם הראשונה שפירוזג'א התמודד מול האליטה העולמית בטורניר סבב קלאסי, והוא אמר בראיון שהציפיות שלו לא מכוונות לזכייה באירוע, אלא לצבור יותר ניסיון ברמה הגבוהה ביותר.  הוא סיים עם 6½/13, במקום התשיעי.
בפברואר, פירוזג'א התחרה בתחרות רבי האומן של פסטיבל השחמט הבינלאומי של פראג, אירוע של 10 שחקנים בקטגוריה 19, כמחליף מאוחר ל-Wei Yi, שלא יכול היה להשתתף עקב מגפת הקורונה. . הוא סיים עם 5/9 בשוויון נקודות בין 5 הראשונים. פירוזג'א זכה לבסוף בטורניר לאחר ניצחון 2–0 בבליץ על וידיט גוג'ראתי, מה שהעניק לו את הניצחון הראשון שלו ב"תחרות על".
ב-15 באפריל, פירוזג'א התמודד מול מגנוס קרלסן בגמר גביע Chess24 Banter Blitz וניצח בתוצאה 8½–7½. . פירוזג'א התחרה גם בתחרות העל מגנוס קרלסן, טורניר מהיר שנערך באתר האינטרנט Chess24 מ-18 באפריל עד 3 במאי, יחד עם קרלסן ושישה שחקנים מובילים נוספים. קרלסן ניצח את פירוזג'א במשחקם בתוצאה של 2½–1½. פירוזג'א סיים במקום השישי הכללי ולא עלה לפלייאוף.
באוקטובר, פירוזג'א השתתף בתחרות העל בנורווגיה, בסטוונגר. הטורניר נערך עם שיטת ניקוד כמו בכדורגל (3 נקודות לניצחון, 1 נקודה לתיקו ו-0 נקודות להפסד). במקרה של תיקו, שחקנים שיחקו משחק ארמגדון שזיכתה ב־1/2 נקודה נוספת. פירוזג'א סיים במקום השני, אחרי אלוף העולם מגנוס קרלסן ולפני לבון ארוניאן, פביאנו קרואנה ויאן-קשישטוף דודה.  לפי שיטת הניקוד הסטנדרטית, הציון של פירוזג'א של 4 ניצחונות, הפסד אחד ו-5 תוצאות תיקו היה מספיק כדי להשוות את המקום הראשון, אבל נקודות נוספות של קרלסן מניצחונות בארמגדון הורידו את פירוזג'א למקום השני. דירוג הביצועים שלו באירוע היה 2880.
קריירת שחמט > 2021

פירוזג'א השתתף בתחרות העל טאטא סטיל. לפני הסיבוב האחרון של הטורניר, לפירוזג'א הייתה הזדמנות להגיע לשוויון עם המקום הראשון אם ינצח את המשחק האחרון אך בגלל חוקי שובר השוויון של התחרות הוא לא היה צפוי לסיים באחד משני המקומות הראשונים שמאפשרים להשתתף במשחק על המקום הראשון. במהלך המשחק האחרון מול 
. עם זאת, בשל חוקי שוברי השוויון של הטורניר, הוא לא יוכל להתמודד על המקום הראשון גם אם יסיים עם אותו מספר נקודות כמו המובילים בטורניר. במהלך המשחק האחרון שלו נגד ראדוסלב וויטאשק (אנ'), השופטים בקשו מהם לעבור ללוח אחר, על מנת להכין את הלוח המרכזי למשחק הגמר. הבקשה עצבנה את פירוזג'א, שהיה בעמדה עדיפה על וויטאשק. בסיום התחרות התנצלו המארגנים על האירוע.  המשחק הסתיים בסופו של דבר בתיקו, ופירוזג'א סיים במקום החמישי בטורניר עם תוצאה של 8/13 (+4-1=8), בשוויון נקודות עם אנדריי אסיפנקו (אנ') ופביאנו קארואנה שסיימו שלישי ורביעי, בהתאמה. רמת הביצוע שלו באירוע הייתה לפי מד כושר של 2806 נקודות והוא עלה למקום ה-13 בדירוג העולמי.
ביוני השתתף פירוזג'א ב-Paris Rapid and Blitz, תחרות שהיא חלק מהגראנד תור. הוא שיחק בצורה לא טובה בשחמט מהיר וסיים עם 7/18. בתחרות הבליץ הוא סיים שני עם  11/18 אחרי וסלי סו.  תוצאה זו העלת את מד הכושר שלו בבליץ למעל 2800 בפעם הראשונה.
פירוזג'א הגיש בקשה וקיבל אזרחות צרפתית ביולי 2021.
פירוזג'א דורג שמיני בגביע העולם בשחמט 2021, אך הודח בסיבוב השני על ידי יבוחיר סינדרוב האוזבקי.
בספטמבר, פירוזג'א סיים במקום השני בתחרות העל בנורווגיה 2021, אחרי מגנוס קרלסן, אך לפני המתמודד באליפות העולם יאן נפומניאשצ'י והמתמודד לשעבר סרגיי קריאקין. עם תוצאה של +5-2=3. הוא סיים עם ארבעה ניצחונות רצופים, ונכנס לעשירייה הראשונה בעולם בפעם הראשונה באוקטובר 2021.
בנובמבר השתתף פירוזג'א בטורניר השווייצרי הגדול השני של פיד"ה. פירוזג'א זכה בטורניר עם תוצאה של 8/11, חצי נקודה לפני פביאנו קרואנה, ועמד בקריטריון העפלה לתחרות המועמדים 2022. הוא הפך לשחקן הצעיר ביותר שהעפיל לתחרות המועמדים.
באותו חודש פירוזג'א ייצג את צרפת באליפות אירופה בשחמט לקבוצות, הוא סיים עם 8/9 וביצועים של מעל ל־3000.  תוצאות שתי התחרויות של נובמבר העלו את מד הכושר שלו מעל ל־2800 בפעם הראשונה, ולמקום 2 בעולם. בגיל 18 שנים, 5 חודשים, הוא הפך לשחקן הצעיר ביותר עם מד כושר של מעל 2800, ושבר את השיא הקודם (18 שנים ו-336 ימים) שהחזיק מגנוס קרלסן.
ב־29–30 בדצמבר הוא השתתף באליפות העולם בבליץ וסיים במקום השלישי בשוויון נקודות עם מקסים ושייה-לגראב ויאן-קשישטוף דודה שסיימו בשני המקומות הראשונים.
קריירת שחמט > 2022

במהלך השנה הוא ניצח בגראנד צ'ס טור וזכה בגביע סינקפילד.
קריירת שחמט > 2024

באפריל 2024 הוא השתתף בתחרות המועמדים וסיים במקום השביעי עם 5/14. הוא ניצח בתחרות גראנד צ'ס טור.
מבחר תחרויות בהן השתתף

גביע העולם בשחמט בשנים 2019, 2021
תחרות המועמדים בשנת 2024
השתתפות באולימפיאדות השחמט

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
עלי רזא פירוזג'א ייצג את מדינתו ב-2 אולימפיאדות שחמט.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| שנה | לוח | מד כושר | נקודות | תוצאות |  % | מקום |
| 2016 | 4 | 2463 | 4.5 מ-8 | 3+3=6 | 56.3 | 16 קבוצתי 32 אישי |
| 2018 | 4 | 2582 | 8 מ-11 | 4+6=10 | 72.7 | 17 |
מד כושר

קטגוריה:דפים עם גרפים מושבתים באופן זמני – 
ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
מועד לכל חי

| --- | --- |
שער ספר מועד לכל חי מהדורה קמא
 מידע כללי
 מאת:  רבי חיים פאלאג'י
 שפת המקור:  תקופת הביניים של העברית 
 סוגה:  ספרות תורנית
 נושא:  הלכה ומנהג
 הוצאה
 מקום הוצאה:  שאלוניקי
 תאריך הוצאה:  ה'תרכ"א
 מספר עמודים:  רפב דפים
 מהדורות נוספות
 תאריך מהדורות נוספות:  ה'תשנ"ח, ה'תשע"ד, ה'תשפ"ג
 קישורים חיצוניים
 ויקיטקסט:  הספר בוויקיטקסט
 היברובוקס:  33683
 
מועד לכל חי הוא ספר הלכה ומוסר לחודשי ומועדי השנה שכתב רבי חיים פאלאג'י הערוך לפי סדר מעגל השנה. החיבור הוא אחד מהספרים הבולטים העוסקים בהלכות המועדים בספרות ההלכה והמנהג הספרדית. הרב עובדיה יוסף כתב קונטרס הערות הלכתיות לספר, שנדפס בספרו יביע אומר.